עומר אביטל

עומר אביטל (נולד בגבעתיים ב-13 במאי 1971) הוא מוזיקאי ג'אז, נגן קונטרבס, גיטרה בס, עוד, ומלחין ג'אז ישראלי-אמריקאי, בעל קריירה בינלאומית. אביטל נולד בגבעתיים להורים ממוצא מרוקאי ותימני. בגיל 11 החל בלימודי גיטרה קלאסית, בתוכנית אחר הצהריים של הקונסרבטוריון בגבעתיים. כמה שנים לאחר מכן, עם תחילת לימודיו בבית הספר התיכון תלמה ילין, החל לנגן בקונטרבס, ככלי נגינה מרכזי, תוך לימוד תורת הנגינה בכלי, והתמקדות במוזיקת ג'אז. במהלך שנותיו כתלמיד תיכון, ניגן אביטל באופן מקצועי עם כמה מהשמות הגדולים בסצנת המוזיקה הישראלית, וביסס את מעמדו כמוזיקאי מוביל בישראל.[דרוש מקור] את שירותו הצבאי עשה בתזמורת חיל האוויר. בשנת 1992 אביטל העתיק את מגוריו לניו יורק. במהירה אביטל הפך לאחת הדמויות הבולטות והמשפיעות בסצנת הג'אז העולמי וממבשרי סצנת הג'אז הישראלי בניו יורק. אביטל ניגן, הקליט והופיע עם מיטב מוזיקאי הג'אז, כגון וינטון מרסליס, קני גארט, ג'ושוע רדמן, בראד מלדאו, רוי היינס, אל פוסטר, ג'ימי קוב, נאט אדרלי ורבים אחרים. באותן שנים, אביטל היה חלק בקבוצת המוזיקאים, שהובילה את סצנת הג'אז התוססת במועדון הסמולס האגדי בניו יורק ושינתה את פני הג'אז.[דרוש מקור] בשנת 1994 אביטל החל להנהיג הרכב משלו, תחת השם Omer Avital Group, והופיע בקביעות במועדון הסמולס ובמועדוני ג'אז נוספים ברחבי ניו יורק, כאשר במקביל שיתף פעולה עם הפסנתרן ג'יסון לנידנר בהקמת תזמורת הביג בנד של ג'ייסון לינדנר, אחת מתזמורות הג'אז החשובות ביותר של שנות התשעים. אביטל היווה חבר בתזמורת זו לאורך כל שנות פעילותה.[דרוש מקור] בשנת 1997 הוחתם בחברת התקליטים Impulse! Records והשתתף בדיסק האוסף של החברה בשם Jazz Underground: Live at Smalls. אלבום הבכורה של אביטל הוקלט בעבור Impulse! Records אך מעולם לא יצא לאור, בעקבות פירוקה של החברה. בשנת 1999 חבר אביטל לפסנתרן ארון גולדברג ולמתופף הספרדי מארק מירלטה, להרכב בשם OAM TRIO, ראשי התיבות של עומר-ארון-מארק. ביחד עם הרכב זה, הקליט אביטל שלושה אלבומים. בשנת 2001, לאחר צאת אלבום הבכורה שלו Think With Your Heart, חזר אביטל לישראל והחל שלוש שנות לימוד באקדמיה למוסיקה ולמחול בירושלים, בהן התמקד, העמיק והתפתח בתחום הלחנת מוזיקה קלאסית, לצד לימודי תאוריה של מוזיקה ערבית, לימודי נגינה בעוד ומוזיקה מסורתית ישראלית. במהלך לימודיו באקדמיה, השתייך לסגל המורים במגמת הג'אז של האקדמיה. בשנת 2002 חבר אביטל אל החצוצרן אבישי כהן, הפסנתרן יונתן אבישי והמתופף דניאל פרידמן, וביחד יסדו את הרכב הג'אז "אהבת העולם השלישי" (Third World Love). ביחד עם הרכב זה הקליט אביטל חמישה אלבומים. בשנת 2005, לאחר סיום לימודיו באקדמיה למוסיקה ולמחול בירושלים, חזר אביטל לארצות הברית ומאז מרבה להופיע ברחבי העולם. בעזרת "ארגז הכלים" העשיר לאין שיעור אשר רכש, הפך אביטל למעבד ומפיק מוזיקלי חשוב ומוערך, בנוסף לפעילותו הענפה עם ההרכבים אותם הוא מוביל כמלחין ונגן.[דרוש מקור] בשנת 2006 הקליט אביטל את אלבומו Suite Of The East, אשר ראה אור רק ב-2012. אלבום זה מציג חומרים מקוריים שאביטל כתב בזמן לימודיו באקדמיה למוזיקה ולמחול בירושלים, ובהשראתם שילב השפעות ג'אז ומוזיקה מהמזרח. באלבום זה משתתפים החצוצרן אבישי כהן, הסקסופוניסט ג'ואל פראם, הפסנתרן עומר קליין והמתופף דניאל פרידמן. בשנת 2008 זכה אביטל בפרס ראש הממשלה למלחיני ג'אז, פרס אשר הכיר בכישרונו הרב כמלחין. בשנת 2009 חבר אביטל לזמר רביד כחלני וביחד ייסדו את ההרכב "ימן בלוז", המשלב מוזיקה תימנית עם פאנק, בלוז וג'אז. בשנת 2011 יצא לאור אלבום הבכורה של "ימן בלוז", בו אביטל שימש כמפיק המוזיקלי והמעבד בנוסף לנגינתו על קונטרבס ועוד. בשנת 2010 חבר אביטל ליאיר הראל וביחד יסדו את תזמורת ירושלים החדשה. תזמורת המשלבת פיוטים ומוזיקה יהודית מזרח תיכונית שורשית עם השפעות ממוזיקה קלאסית וג'אז. אביטל משמש כמנהל המוזיקלי והמעבד של התזמורת. בשנת 2011 זכה אביטל בפרס The ASCAP Foundation Vanguard Award, על יחידותו ומקוריותו הרבה כמלחין. בשנת 2012 יצא לאור אלבומו של אביטל, Suite Of The East. אלבום זה הוכתר כאלבום השנה של תחנת הרדיו TSF JAZZ הצרפתית ונכנס לראש רשימות אלבומי השנה של 2012 במגוון עיתוני ג'אז ומגאזינים בעולם.[דרוש מקור] בשנת 2014 יצא לאור אלבומו התשיעי של אביטל, New Song. באלבום זה משתתפים החצוצרן אבישי כהן, הסקסופוניסט ג'ואל פראם, הפסנתרן יונתן אבישי והמתופף דניאל פרידמן. אלבום זה ממשיך את חזונו המוזיקלי של אביטל בשילוב ג'אז עם מוזיקה מהמזרח ואפריקה. בשנת 2016 הוציא אביטל לאור את אלבומו העשירי במספר, ״Abutbul Music", באלבום זה משתתפים הסקסופוניסטים אסף יוריה ואלכסנדר לוין, הפסנתרן יונתן אבישי והמתופף עופרי נחמיה. (New York Paradox (2020 (Qantar (2018 (Abutbul Music (2016 (New Song (2014 (Suite Of The East (2012 (Live at Smalls (2011 (Free Forever (2011 (Room To Grow (2007 (Arrival (2006 (The Ancient Art Of Giving (2006 (Asking No Permission (2006 (Think With Your Heart (2001 עם אבי אביטל (Avital Meets Avital (2017 עם Third World Love (Songs and Portraits (2012 (New Blues (2008 (Sketch of Tel Aviv (2006 (Avanim (2004 (Third World Love Songs (2002 עם (.Yes! Trio (Aaron Goldberg and Ali Jackson, Jr (Yes! (2012 (Groove du Jour (2019 Spring Sings (2024) עם תזמורת ירושלים החדשה אהבת עולמים (2011) עם Yemen Blues (Yemen Blues (2011 עם Debka Fantasia (Debka Fantasia (2009 עם ענת כהן (Notes From The Village (2008 (Poetica (2007 עם Marlon Browden (The Omer Avital Marlon Browden Project (2005 עם (OAM Trio (Aaron Goldberg and Marc Miralta (Now & Here (2005 (Live in Sevilla (With Mark Turner) (2003 (Flow (2002 (Trilingual (1999 עם אבישי כהן (Dark Nights (2014 (Triveni II (2012 (Introducing Triveni (2010 (After The Big Rain (2007 עם Claudia Acuña (En Este Momento (2009 עם עומר קליין (Introducing Omer Klein (2008 עם שלושה כהנים (אבישי, ענת ויובל כהן) (Braid (2007 עם Jason Lindner (Live at the Jazz Gallery (2007 (Ab Aeterno (2006 (Live/UK (2004 (Premonition (2000 עם דניאל פרידמן (Daniel Freedman Trio (2002 עם Rashied Ali (At The Vision Festival (1999 עם Antonio Hart (For Cannonball & Woody (1993 אתר האינטרנט הרשמי של עומר אביטל עומר אביטל, ברשת החברתית פייסבוק עומר אביטל, ברשת החברתית אקס (טוויטר) עומר אביטל, באתר ספוטיפיי עומר אביטל, באתר AllMusic (באנגלית) עומר אביטל, באתר MusicBrainz (באנגלית) עומר אביטל, באתר Discogs (באנגלית) עומר אביטל, באתר Songkick (באנגלית) עומר אביטל, דף שער בספרייה הלאומית